section_heading: Povijest
paragraph_text: Vojna postrojba HOS-a u Sarajevu je utemeljena 27. srpnja 1992. godine. Istodobno je utemeljen i Stožer HOS-a Sarajevo, kojem je na čelu bio Mate Matasin, dotadašnji predsjednik HSP-a za grad Sarajevo. HOS u Sarajevu je formirao protu-diverzantski odred koji je 27. siječnja 1993. ušao u sastav 12. brdske brigade ARBiH. Iako je od vodstvo sarajevskog HOS-a 22. srpnja 1993. zatražilo da se HOS Sarajevo tretira kao samostalna satnija u sastavu 1. korpusa Armije RBiH, satnija je 31. srpnja 1993. podređena 1. motoriziranoj brigadi ARBiH. Krajem 1993. istakla se u borbama za brdo Žuč.